Tshwane is onder administrasie | Netwerk24
Tshwane is onder administrasie
Deur Bonolo Selebano 06 Desember 2019 13:31
Die stad Tshwane is onder administrasie geplaas.
Lebogang Maile, die Gautengse LUR vir samewerkende regering. Foto: Zamokuhle Mdluli
Lebogang Maile, Gautengse LUR vir samewerkende regering, het Vrydag in ’n verklaring gesê dit is weens probleme met dienslewering, asook finansiële en politieke onstabiliteit in die metro.
Volgens hom het die regering “geen ander keuse gehad” as om Tshwane onder administrasie te plaas nie.
“Dit sal help om funksionaliteit, bestuur, stabiliteit en voldoende dienslewering in die stad te herstel.”
Dit kom nadat Tshwane se burgemeester, Stevens Mokgalapa, en die speaker van die metroraad, Katlego Mathebe, uitgestem is.
Meer oor: Tshwane